
הכנסת העשרים
מושב שני
<פרוטוקול מס' 278>
מישיבת ועדת הפנים והגנת הסביבה
יום שני, ו' בחשון התשע"ז (07 בנובמבר 2016), שעה 11:35
<סדר היום:>
<הצעת חוק הכניסה לישראל (תיקון – רישיון לישיבת ביקור של אמן במה) התשע"ו-2015 (פ/2240/20), של חה"כ איתן ברושי, נורית קורן, מירב בן ארי ויפעת שאשא ביטון>
נכחו:

<חברי הוועדה:> 
דוד אמסלם – היו"ר
חברי הכנסת:

איתן ברושי
<מוזמנים:> 
	מריה יריב
	–
	מנהלת המחלקה למוזיקה, משרד התרבות והספורט

	עו"ד מירב כהן
	–
	הלשכה המשפטית, משרד התרבות והספורט

	חן קדם
	–
	עוזרת השרה, משרד התרבות והספורט

	עו"ד הילה קפלן רענן
	–
	הלשכה המשפטית, משרד העבודה, הרווחה והשירותים החברתיים

	רחל ניר
	–
	האגף לקשרי תרבות, משרד החוץ

	מזל כהן
	–
	מנהלת, רשות האוכלוסין, ההגירה ומעברי הגבול

	יואל ליפוביצקי
	–
	ראש מינהל שירות למעסיקים ועובדים זרים, רשות האוכלוסין, ההגירה ומעברי הגבול 

	עו"ד שושנה שטראוס
	–
	הלשכה המשפטית, רשות האוכלוסין, ההגירה ומעברי הגבול

	דינה אלדור
	–
	מנכ"לית, להקת בת שבע

	ענבל יעקובי
	–
	עוזרת מנכ"לית, להקת בת שבע

	אליס פקר
	–
	שדלן/ית (כהן רימון כהן), מייצג/ת את yes

	אירדה קריימר
	–
	שדלן/ית (אימפקט (ל.א.ב.) בע"מ, מייצגת את פורום מנהלי מוסדות התרבות


<ייעוץ משפטי: >
גלעד קרן
<מנהלת הוועדה:>
לאה קריכלי
<רישום פרלמנטרי:>
יעקב סימן טוב
<<הצעת חוק הכניסה לישראל (תיקון – רישיון לישיבת ביקור של אמן במה) התשע"ו-2015 (פ/2240/20), של חה"כ איתן ברושי, נורית קורן, מירב בן ארי ויפעת שאשא ביטון>>
<היו"ר דוד אמסלם:>
טוב, רבותיי, צהריים טובים. אני מתכבד לפתוח את ישיבת ועדת הפנים והגנת הסביבה בנושא הצעת חוק הכניסה לישראל (תיקון – רישיון לישיבת ביקור של אמן במה), התשע"ו-2015 (פ/2240/20) של חבר הכנסת איתן ברושי, חברת הכנסת נורית קורן, חברת הכנסת מירב בן ארי וחברת הכנסת יפעת שאשא ביטון.

אני אעביר את זכות הדיבור לחבר הכנסת איתן ברושי, שיסביר את הנושא של החוק, ואחרי זה אנחנו נצביע עליו. בבקשה.

<איתן ברושי (המחנה הציוני):>
תודה, חברי, יושב ראש הוועדה והאורחים שהצטרפו. אני לא רואה עוד חברי כנסת.

מדובר בתיקון לחוק קיים שבא להקל על גורמי התרבות והספורט, הכול כך חשובים לנו. לאפשר לבעלי תפקידים מיוחדים או יכולות מיוחדות בתחום התרבות והספורט להישאר. עובדים זרים. על פי הכללים של עובדים זרים. להישאר מעבר לתקופת המינימום של חמש שנים ועוד 63 חודשים, על פי כללים שקיימים. וזה הוסכם עם רשות האוכלוסין, ההגירה ומעברי הגבול במשרד הפנים. על פי הכללים הקיימים. מצאנו שיש כללים כאלה והוספנו להם רק את המילים "תרבות וספורט". יש פה, תיכף, איזו בקשה שתשמע, אבל זה כל התיקון. כפי שסוכם בקריאה טרומית, על דעת הממשלה ובתיאום איתה.  
<היו"ר דוד אמסלם:>
תודה רבה.

בבקשה. אתם רוצים להתייחס?

<שושנה שטראוס:>
- - - עובדים זרים - - - חוק הכניסה לישראל, מגיעים לתקופות זמניות - - -

<היו"ר דוד אמסלם:>
אני הייתי מבקש שכל אחד שמדבר, שיציג את עצמו. אז תגידו את השם ואת התפקיד.

<שושנה שטראוס:>
עורכת הדין שושנה שטראוס. אני מהלשכה המשפטית של רשות האוכלוסין, ההגירה ומעברי הגבול.

מה שבאתי להגיד: עובדים זרים, לפי חוק הכניסה לישראל, מגיעים לישראל לתקופות קצרות, ועליהם לצאת מישראל בסוף התקופה. הגעה לישראל כעובד זר אינה מסלול לתושבות. והעובדה שעובד זר, כמו כל עובד, לומד את העבודה תוך הזמן שהוא נמצא פה ויודע את זה טוב, זאת לא סיבה להאריך לו את  - - -. אבל החוק כן מכיר בזה שבמקרים מיוחדים - - - של תרומה מיוחדת למדינה, יש מקום להאריך שהות של עובד זר מעבר למקסימום של 63 חודשים. ועד היום, החוק הכיר בזה בקשר לתרומה מיוחדת למשק, לכלכלה ולחברה. ובעקבות ההצעה של חבר הכנסת איתן ברושי, - - - הסכימה להוסיף לנסיבות החריגות, להבהיר שגם תרבות וספורט נחשבים כתרומה לחברה. וזאת בעצם כל ההצעה שאנחנו הסכמנו   - - -. זו רק הבהרה שבמקרים מיוחדים וחריגים, יהיה אפשר להאריך את השהות של הספורטאים והאומנים.
<גלעד קרן:>
עורכת הדין שושנה שטראוס, תסבירי לגבי התיקון השני של התקנות שם.
<שושנה שטראוס:>
כן. גם רצינו להבהיר – הייתה איזו אי הבנה – שהשר רשאי; השרים. זה בעצם שלושה שרים: שר הפנים בהתייעצות עם שר האוצר ובהסכמת שר העבודה, הרווחה והשירותים החברתיים – רשאים להיתקל במקרים פרטניים, לפי בקשות פרטניות. והם גם רשאים בתקנות, להתקין תקנה לגבי סוגי נסיבות מיוחדות וחריגות, שאלה יהוו תמונה - - - 

<היו"ר דוד אמסלם:>
דרך אגב, מה זה קשור לשר האוצר? הבנתי למה שר הפנים. הבנתי למה השר הרלוונטי. לא הצלחתי להבין למה שר האוצר. זה היה חוק מאז ומתמיד?

<שושנה שטראוס:>
- - -

<היו"ר דוד אמסלם:>
הבנתי. טוב.

כן. בבקשה.

<מירב כהן:>
אני עורכת הדין מירב כהן, מהלשכה המשפטית במשרד התרבות והספורט.

לצערי, הנוסח לא תואם איתנו. כמובן, אני יודעת שיש עמדת ממשלה לתמוך. אנחנו יודעים גם כמו כולם, אבל אני אשמח בהקראה אם יהיו אי אלו דיונים או משהו שנזכור שראוי - - -

<היו"ר דוד אמסלם:>
תגידי לנו עכשיו. אוקיי? את יודעת מה, אנחנו נקריא - - -

<מירב כהן:>
אין לי את הנוסח שהופץ למשרדים. אז - - -

<היו"ר דוד אמסלם:>
אין בעיה. קודם כל, אנחנו ניתן לך את הנוסח כפי שהוא מופיע אצלי. נביא לך. ותוך כדי ההקראה, אז הייתי מבקש שתעירי את ההערות שלך ונתקן אותן בהתאם.
<מירב כהן:>
- - -

<היו"ר דוד אמסלם:>
בבקשה.

יש עוד איזה מישהו שרוצה לומר משהו?

<דינה אלדור:>
כן.

<היו"ר דוד אמסלם:>
בבקשה.

<גלעד קרן:>
רק חשוב לציין שהנוסח תואם עם נציגי הממשלה: נציגי משרד הפנים, משרד המשפטים. וראוי היה שהממשלה בתוך תוכה תעשה את התיאומים בין - - -
<איתן ברושי (המחנה הציוני):>
אבל גם אין פה בעיות. אוקיי.

<גלעד קרן:>
- - - נדבר עם כל המשרדים.

<דינה אלדור:>
שמי דינה אלדור. אני מנהלת להקת המחול בת שבע, ואני מייצגת את הפורום במוסדות התרבות.

אני רוצה פשוט להודות לחבר הכנסת איתן ברושי שלקח את הנושא לתשומת ליבו. זה דבר שנראה פעוט, אבל לנו ולעוסקים בתחום התרבות זה משהו מאוד-מאוד משמעותי. תרבות היא דבר בינלאומי. ואומנים זרים שנמצאים בקרבנו, בקרב להקות המחול, התזמורות, האופרה, שמארחים אנשים מארצות אחרות – זה טבע העבודה שלנו. טבע התרבות. זה מאוד-מאוד משמעותי לעבודה שלנו. ואנחנו באמת מאמינים ויודעים שהם תורמים ומעשירים את עולם התרבות, כאן, בארץ.
אני גם אקדים ואגיד - - - הם מהווים שגרירים בלתי רגילים עבורנו ברחבי העולם, כשהם מסיימים את תקופת העסקתם אצלנו.   
זהו. 
<היו"ר דוד אמסלם:>
תודה רבה. אני מסכים עם כל מילה שאמרת.  
בבקשה.

<רחל ניר:>
שמי רחל ניר ואני מייצגת את משרד החוץ באגף לקשרי תרבות - - -

אני מצטרפת לדעתה של הגברת דינה אלדור - - -. אנחנו במשרד החוץ - - - תרומה אדירה של מוסדות התרבות - - - התרבות השונות שיצרו - - - על ישראל, הם יצרו - - - מאוד-מאוד - - - למדינת ישראל.

מאוד מקובל שבתחום הזה יש אנשים שאינם מקומיים, שמגיעים - - - לתקופות מסוימות - - -. וגם מתברר שהישראלים שיוצאים לחוץ לארץ, חווים את החוויה. מצליחים בחוץ לארץ, חוזרים לארץ, ומפרים ומעשירים את - - -

אז אני בהחלט מצטרפת לתת את האפשרות המתבקשת, לאפשרות הזו, שאומנים זרים יוכלו - - -, כפי שגם במדינות זרות - - -

<היו"ר דוד אמסלם:>
מאה אחוז. תודה רבה.

מישהו עוד רוצה לומר משהו?
<הילה קפלן רענן:>
הילה רענן, משרד העבודה, הרווחה והשירותים החברתיים.

רציתי רק את הנוסח. אני מקווה שבנוסח זה נשאר: שר העבודה והרווחה. זאת אומרת, זה שונה ממשרד הכלכלה.

<גלעד קרן:>
- - - כן. - - - שאנחנו נקריא עכשיו.
<הילה קפלן רענן:>
זה - - -? בסדר.

<גלעד קרן:>
- - - שנקריא את מה שיצביעו - - -

<היו"ר דוד אמסלם:>
יש עוד מישהו שרוצה להעיר? טוב, אז אנחנו נתחיל בהקראה, ומי שתהיה לו הערה לגבי ההקראה, אז שיעצור אותנו ואנחנו נשמע וננסה לתקן.

בבקשה.

<גלעד קרן:>
הצעת חוק הכניסה לישראל (תיקון – הארכת רישיון לישיבת ביקור), התשע"ז-2016.

תיקון סעיף 3א: 1. "בחוק הכניסה לישראל, התשי"ב-1952, בסעיף 3א(ג1), אחרי "אם" יבוא "מצא כי", אחרי "למשק" יבוא "לתרבות, לספורט", ובמקום הסיפא החל במילים "שקבע שר הפנים" יבוא "לאחר התייעצות עם שר האוצר ובהסכמת שר העבודה, הרווחה והשירותים החברתיים. כן רשאי שר הפנים, לאחר התייעצות עם שר האוצר, בהסכמת שר העבודה, הרווחה והשירותים החברתיים, ובאישור ועדת הפנים והגנת הסביבה של הכנסת, לקבוע בתקנות נסיבות שייראו אותן כנסיבות מיוחדות וחריגות של תרומת עובד זר כאמור".

<היו"ר דוד אמסלם:>
יש שאלות לסעיף?

<קריאה:>
כן.

<היו"ר דוד אמסלם:>
אז בואו נתחיל משם ונראה. בבקשה.

<מירב כהן:>
יש לי שאלה: אני רואה פה, אבל גם הוספנו את משרד התרבות והספורט - - - בנסיבות - - - כדי להצדיק - - -.

<גלעד קרן:>
זה לא משרד.

<מירב כהן:>
אני לא רואה ששרת התרבות והספורט מופיעה - - -
<איתן ברושי (המחנה הציוני):>
הם לא ביקשו את זה. אני טיפלתי בזה. הם לא ביקשו ולא צריך את זה. להיפך. אנחנו חושבים שצריך להקטין את מספר הגורמים שעוסקים באישור לרקדן להישאר פה עוד שנה. זו לא הכרעה לאומית בסדר גודל שחייב חצי ממשלה. משרד התרבות והספורט ויתר על העניין הזה. 

עכשיו, לא הכניסו לפה את המשרדים, אדוני היושב ראש. הכניסו את התחומים. מה שמופיע פה זה תחום התרבות והספורט, לא תחום משרד התרבות והספורט, עם כל הכבוד. הייתי שם מנכ"ל שנה. ולכן נראה לי שאין פה בעיה. ולהיפך. אדוני היושב ראש, אם אפשר להקטין את נפח ההתייעצויות, זה היה מקצר. אני חושב שמדובר פה על בודדים, לא על קבוצות.

<היו"ר דוד אמסלם:>
אני בעד.

<איתן ברושי (המחנה הציוני):>
בוא נקטין את זה. 

<גלעד קרן:>
ההתייעצות שקיימת היום היא לא אם השר שממונה על התחום שבו נותנים לאדם ספציפי את ההארכה, אלא אם שר האוצר ושר העבודה, הרווחה והשירותים החברתיים, במובן הזה של המשק הישראלי.

<איתן ברושי (המחנה הציוני):>
פה אין השפעות כאלה. מספיק שר הפנים. כשמדובר, אדוני היושב ראש, על סדר גודל של 40-30 איש בכל הפעילויות שנמצאות בתוכנו.

<היו"ר דוד אמסלם:>
הבנו, חבר הכנסת איתן ברושי.

<איתן ברושי (המחנה הציוני):>
זה פשוט, כן. אוקיי.

<מירב כהן:>
כלומר - - -

<היו"ר דוד אמסלם:>
מה שהם אומרים, יש את התקנות הכלליות. כרגע, חבר הכנסת איתן ברושי הדגיש את הנושא של האומנים, אבל יש עוד אנשים. למשל: אתה רוצה להביא רופא. אז אתה צריך לרוץ גם לשר הבריאות. ומחר תרצה להביא, אני יודע מה – לא עולה לי בראש משהו אחר. אז הוא אומר: עזוב. אנחנו לא רוצים עכשיו לכנס את הממשלה כדי להביא איזה זמר.

<גלעד קרן:>
- - - לאנשים ספציפיים.    

<היו"ר דוד אמסלם:>
סך הכול, זה ההרכב שנקבע. לא מדובר במסות. לא מדובר בזה. אני חושב שבואו נתקדם.

<מירב כהן:>
- - - על דעת המשרד.

<איתן ברושי (המחנה הציוני):>
אילולא הם, לא היינו מעבירים את זה בוועדת השרים לחקיקה.

<היו"ר דוד אמסלם:>
השרה יושבת, כידוע לך, בוועדת השרים.

<איתן ברושי (המחנה הציוני):>
השרה תמכה. כולם תמכו.

<חן קדם:>
כן, השרה תמכה - - -. השרה אכן תמכה בהצעה הזאת והיא קיבלה - - - תמיכה ממשלתית. אבל מה שקורה היום, ובאמת לא מדובר באלפים – כל אמן או ספורטאי שמבקש הארכה, מקבל את המלצת השרה, וגורמי המקצוע במשרד גם עושים בדיקה מקצועית של אותו אמן ואת התרומה שלו.

<היו"ר דוד אמסלם:>
כן. זה לא סותר.

<חן קדם:>
לא מדובר כאן בבירוקרטיות מסובכות שלוקחות המון-המון-המון זמן.

<היו"ר דוד אמסלם:>
לא, לא סותר.

<חן קדם:>
בסופו של דבר, והיו גם מקרים כאלה, שנוצרו כל מיני בעיות כאלה ואחרות. ואם המשרד שלנו מעורב בתוך התהליך הזה, ואנחנו רוצים שאנחנו ניקח אחריות על הדבר הזה, אנחנו חייבים לתת את דעתנו המקצועית. 

<איתן ברושי (המחנה הציוני):>
אני לא מתנגד.

<חן קדם:>
לא מדובר באלפים וגם לא במאות. יחד עם זאת, כן היינו רוצים שהשרה תהיה בתוך העניין.

<איתן ברושי (המחנה הציוני):>
אז אולי תחליט שבתרבות וספורט יתייעצו רק עם השרה ולא עם שר האוצר. ככה זה - - -

<היו"ר דוד אמסלם:>
תראו, רבותיי, אני רוצה לקדם את העניין ככה: כפי שאומר היועץ המשפטי גלעד קרן - - -

<שושנה שטראוס:>
להסביר שיש ועדה מייעצת, ששם יושבים נציגים שהואצלו בסמכויות השרים למקרים פרטניים. ואם יש להם שאלות, אז הם מתייעצים עם הגורמים הרלוונטיים - - - יושב הראש - - - במשרד הרלוונטי של הגוף הרלוונטי. אין צורך - - -
<היו"ר דוד אמסלם:>
הגברת חן קדם, שמעת את התשובה שלה? היא אומרת שבכל מקרה יש ועדה מקצועית. שבכל מקרה, הוועדה הזאת פונה למשרדים הרלוונטיים ומתייעצת איתם. בכל מקרה. אבל אני רוצה להתקדם.

<חן קדם:>
- - - על זה דיון.

<היו"ר דוד אמסלם:>
שנייה. אני אפתור את זה.

זה כבר עבר ועדת שרים. היות ובעצם אנחנו רק בקריאה טרומית. אז מה שאני מציע. אנחנו בקריאה טרומית.

<איתן ברושי (המחנה הציוני):>
לא. קריאה טרומית הייתה במליאה.

<קריאה:>
- - -

<קריאה:>
הכנה לקריאה ראשונה.

<היו"ר דוד אמסלם:>
הכוונה הכנה לקריאה ראשונה. בסדר.
<איתן ברושי (המחנה הציוני):>
קריאה ראשונה.

<היו"ר דוד אמסלם:>
אנחנו נצביע עבור הקריאה הראשונה. אנחנו נבקש ממך ללכת ולתאם את זה עם - - -

<איתן ברושי (המחנה הציוני):>
אני מוכן לצרף אותם עכשיו אם זה תלוי בי. רק שנקדם את החוק. החוק - - -

<היו"ר דוד אמסלם:>
אני לא רוצה להיכנס לשם. זה החוק שלך. שב עם המשרד ותבדקו. אני לא מתחייב. אני אומר רק: תבדקו אם אפשר להגיע להבנה והסכמה.

צריך להבין שחוץ מהספורטאים, יש הרבה מאוד אנשים אחרים שהם לא פה, במסגרת התכולה. אולי הם מביאים – אני יודע מה – 15 ספורטאים בשנה ועוד 10 אמנים. אבל מביאים מאות עובדים זרים ומביאים מלא אנשים אחרים בכלל, שהם בכמויות אדירות. ולא מתייעצים, כמו שאמרתי קודם, עם שר הבריאות לגבי הרופאים ועם שר פלוני אלמוני לגבי אנשים - - -. זה לא עובד ככה. בגלל שבסוף, מה תצטרך לעשות? כמו שאמר חבר הכנסת איתן ברושי: לבוא ולעשות ממשלה שלמה, שכולם בוועדה, ואז כל אחד. עד שנצטרך לאסוף אותם, בכלל ייקח שנתיים.

<קריאה:>
- - -

<היו"ר דוד אמסלם:>
לכן, תשבו, תלטשו את זה שם. זה לא כאן. תלטשו, תגיעו להבנה. אני חושב שבשתי שיחות אתם גומרים את העניין.

יש עוד מישהו?
גמרנו את ההקראה?

<גלעד קרן:>
כן.

<היו"ר דוד אמסלם:>
טוב, רבותיי, אני רוצה להביא את זה להצבעה, כפי שבעצם היועץ המשפטי גלעד קרן הקריא את ההצעה.

אז מי בעד הצעת החוק כפי שהוקראה, ירים את ידו. מי נגד? נמנעים?
הצבעה
בעד – 2

נגד – אין

נמנעים – אין

הצעת חוק הכניסה לישראל (תיקון – רישיון לישיבת ביקור של אמן במה) התשע"ו-2015 (פ/2240/20) נתקבלה.

<היו"ר דוד אמסלם:>
אני קובע שההצעה עברה בהכנה לקריאה ראשונה. אני רק מבקש, כפי שאמרתי לפרוטוקול: שמגיש ההצעה, חבר הכנסת איתן ברושי, יישב עם משרד התרבות והספורט - - 

<גלעד קרן:>

- - -

<היו"ר דוד אמסלם:>
בסדר. משרדי הפנים והתרבות והספורט.

- - ויתאמו את מה שעלה כאן בהיבט הזה של התיאום.
תודה רבה לכולם.

<הישיבה ננעלה בשעה 11:53.>
21/11/2016

